Paikalliset laajakaistainvestoinnit (kyläverkkohankkeet) M07

|  |
| --- |
| Tuki laajakaistainfrastruktuuriin, myös sen luomiseen, parantamiseen ja laajentamiseen, passiiviseen laajakaistainfrastruktuuriin sekä laajakaistan ja julkisten sähköisen hallinnon ratkaisujen saatavuuteen (koodi 7.3) |
| Kuvaus:  Toimenpiteen tavoitteena on huippunopean laajakaistan saatavuuden parantaminen maaseutualueilla.  Toimenpiteessä toteutetaan yleishyödyllisiä investointeja maaseudun laajakaistayhteyksien parantamiseksi. Ns. kyläverkkoinvestoinneilla lisätään maaseutualueiden elinvoimaisuutta ja parannetaan yritysten toimintamahdollisuuksia. Kyläverkolla tarkoitetaan tilaajayhteysverkon rakentamista tarvittavine yhteysverkkoineen kylään tai kyläryhmiin (aluemääritelmä ehdot ja kriteerit -kohdassa). Tässä toimenpiteessä ei voida tukea pelkästään runkoverkon rakentamista.  Kyläverkkohankkeita toteutetaan maaseutualueilla, joilla huippunopeita tietoliikenneyhteyksiä ei markkinaehtoisesti rakenneta. |
| Mitä:  Tukea voidaan myöntää seuraaviin investointihankkeiden toteuttamisesta aiheutuviin kustannuksiin:   * rakennuksen, rakennelman tai rakenteen suunnittelu-, rakentamis-, korjaamis-, laajentamis- ja hankkimiskustannuksiin, leasing-vuokraus mukaan luettuna; ml. laajakaistainfrastruktuurin rakentaminen, parantaminen ja laajentaminen, passiivisen laajakaistainfrastruktuurin sekä laajakaistan ja sähköisten ratkaisujen parantaminen; * koneiden, laitteiden ja välineiden hankkiminen tai ostoleasing enintään omaisuuden markkina-arvoon asti; * sellaisen kiinteistön tai sen osan hankinnasta aiheutuviin kustannuksiin, jossa hankittavalla alueella oleva rakennus muodostaa valtaosan kiinteistön arvosta ja on tarpeen tuettavassa toiminnassa; * hyväksyttäviin kustannuksiin liittyvät yleiskulut, kuten rakennussuunnittelijoiden ja konsulttien palkkiot, ekologista ja taloudellista kestävyyttä koskevaan neuvontaan liittyvät palkkiot, mukaan lukien toteutettavuustutkimukset, hankkeen toteutuksen aikaiset palo- ja talkoovakuutusmaksut, tarpeellisista luvista tai rekisteröintimaksuista aiheutuvat kustannukset; * seuraavat aineettomat investoinnit: tietokoneohjelmistojen hankkiminen tai kehittäminen ja patenttien, käyttölupien, tekijänoikeuksien ja tavaramerkkien hankkiminen; * tukea voidaan myöntää maan hankinnasta aiheutuviin kustannuksiin siltä osin kuin maan osuus ei ylitä kymmentä prosenttia koko hankkeen tukikelpoisista kustannuksista.   Laajakaistainfrastruktuurin rakentamiseen kuuluvat kaivuu-, kaivanto- ja asennuskustannukset ovat  tukikelpoisia. |
| Kenelle:  Tuensaajina voivat olla julkisoikeudelliset yhteisöt ja yksityisoikeudelliset yhteisöt. Tuensaajina voivat olla mm. kunnat, yhdistykset, järjestöt ja osuuskunnat. |
| Tukitaso:  Laajakaistainvestointiin tukea voidaan myöntää muu julkinen rahoitus mukaan lukien joko 50 tai 70 % hyväksyttävistä kustannuksista. Jos tuenhakijan vuosittainen liikevaihto edellisen 3 vuoden aikana ylittää 10 miljoonaa euroa, julkisen tuen osuus on 50 %. Jos tuenhakijan vuosittainen liikevaihto on ollut 10 milj. euroa tai vähemmän viimeisten 3 vuoden aikana, julkisen tuen osuus on 70 %.  Hankkeen yksityisenä rahoituksena voidaan hyväksyä vastikkeetta hankkeen hyväksi tehtyä työtä eli talkootyötä. |
| Ehdot ja kriteerit:  Toimenpiteen mukainen tuki koskee pieninfrastruktuureja maaseutualueilla.  Pienimuotoiset infrastruktuurihankkeet eivät yleensä kohdistu LAU 2-tason aluetta (NUTS 5) suuremmalle alueelle. Tämä taso vastaa yleensä kunnan käsitettä. Laajakaistayhteyksien parantamiseen liittyvissä investoinneissa tukikelpoiset kustannukset eivät saa ylittää 2 milj. euroa.  Lähtökohtana on, että laajakaistapalvelun käyttäjä hankkii tarvitsemansa tilaajaliittymän (talokaapeli) omalla kustannuksellaan.  Tuen ehdot määräytyvät komission asetus (EU) N:o 651/2014 art. 52 mukaisesti kun kyse on valtiontueksi luettavista toimista (laajakaistainvestoinnit).  Tuettu tietoliikenneverkon rakentaminen on teknologiariippumatonta, mutta edellytyksenä on, että verkko takaa 100 Mbit/s nopeudella toimivan yhteyden.  Rakennettu tietoliikenneverkko on tuen saajan omistama ja tuen saaja sitoutuu pitämään verkon tuen myöntöhetkellä tarkoitetussa käytössä viiden vuoden ajan loppumaksun suorittamisesta tuensaajalle.  Investointi on tehtävä alueella, jolla ei ole samaan luokkaan kuuluvaa infrastruktuuria (joko peruslaajakaistaverkkoa tai NGA-verkkoa) ja jolla tällaista infrastruktuuria ei todennäköisesti kehitetä kaupallisin ehdoin kolmen vuoden kuluessa suunnitellun tukitoimenpiteen  julkaisemisajankohdasta, mikä on myös varmistettava avoimella julkisella kuulemisella.  Julkisella kuulemisella olisi tarkoitus myös varmistaa, ettei tuki vääristä kilpailua, eikä verkkoa olla rakentamassa alueelle, johon se rakentuisi markkinaehtoisesti.  Julkinen kuulemisen varmistamiseksi on julkaistava lehti-ilmoitus ja ilmoitus nettisivuilla. Tässä samassa ilmoituksessa voi pyytää myös kuluttajilta kommentteja tai kertoa pidettävästä infotilaisuudesta. Potentiaalisimmilta kaupallisilta toimijoilta voi pyytää erillisen varmistuksen, että alueelle ei olla rakentamissa verkkoa markkinaehtoisesti. Myös viestintäviraston markkina-analyysin yhteydessä tehtyjä karttoja voi hyödyntää markkinaehtoisuutta arvioitaessa.  Tärkeää on, että julkinen kuuleminen dokumentoidaan.  Tuki on myönnettävä avoimen, läpinäkyvän ja syrjimättömän tarjouskilpailumenettelyn perusteella (ELY-keskuksen tai Leader-ryhmän hakumenettely).  Tuen ehdot määräytyvät komission asetus (EU) N:o 651/2014 art. 52 mukaisesti kun kyse on valtiontueksi luettavista toimista (laajakaistainvestoinnit). |
| Toimi näin:  Kyläverkkoinvestointiin voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen hakulomake tai asiointipalvelu:  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus:  <http://finlex.fi/fi/laki/ajantasa/2014/20141174> |
| https://www.maaseutu.fi/maaseutuverkosto/teemat/laajakaista/  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |